341 Seruare

Manifeste probat Christus se diligi uel <non> per hoc quod sermones eius seruantur uel non, Joan. 14[:23]: *Si quis diligit me, sermonem meum servabit*. Vnde Augustinus,[[1]](#endnote-1) super locutionem istum, quis est qui dicat, Diligo imperatorem, sed non seruo leges eius, [1] Joan. 2[:5]: *Qui servat verbum* Dei, *vere caritas in* eo *perfecta est*. Et est sciendum quod sermones Dei et verba eius.

Primo, seruare debent in corde sicut virtutes corporis in radice, Prou. 22[:17-18]: *Appone cor* tuum *ad doctrinam meam*, *quæ pulchra est cum servaveris eam in* corde *tuo*.

Secundo, debent seruari in ore, sicut virtus arboris ostendit se in flore, vnde Apo. [3:7, 9-10] dicitur <~~qui~~> *angelo Philadelphiæ … ego dilexi te quoniam seruasti verbum patientiæ meæ, et ego servabo te ab hora tentationis, quæ ventura est in orbem universum*.

Tercio, debent seruari in opere quasi in fructu, Prou. 7[:2]: *Serva mandata mea, et vives*.

Item, Matt. 19[:17]: *Si vis ad vitam ingredi, serva mandata*.

Item, Prou. 27[:18]: *Qui servat ficum comedet fructus ejus*. Fructus autem verbi Dei est vita eterna, Apo. 1[:3]: *Beatus qui legit, et audit verba prophetiæ hujus, et servat, quæ in ea scripta sunt*. Quod dicitur [1] Joan. 3[:24]*: Qui servat mandata ejus, in illo manet*. Et tunc bene fructificat, Can. 7[:13]: *Omnia poma nova et vetera, dilecte mi, servavi tibi*. Sed fatui permittunt fructus suos conculcari a portis antequam dilectus veniat.

1. Augustine, *In Epistolam Joannis* tract. 9.11 (PL 35:2053): Quis est qui dicat, Diligo imperatorem, sed odi leges ejus? [↑](#endnote-ref-1)